Humánpolitikai Osztályra érkezés dátuma: 4. számú függelék az 59/2023. (VI.01.) sz. utasításhoz

**A Komárom-Esztergom Vármegyei Kormányhivatal**

a kormányzati igazgatásról szóló 2018. évi CXXV. törvény 83. § (1) bekezdése alapján pályázatot hirdet

Komárom-Esztergom Vármegyei Kormányhivatal Tatabányai Járási Hivatala Élelmiszerlánc-biztonsági és Állategészségügyi Osztályán

**Élelmiszerlánc-biztonsági szakügyintézői**álláshely betöltésére.

**A kormánytisztviselői jogviszony időtartama:**

határozott idejű kormányzati szolgálati jogviszony – tartósan távollévő helyettesítése előreláthatólag 2026.12.31-ig

**Foglalkoztatás jellege:**

Teljes munkaidő

**A munkavégzés helye:**

2890 Tata, Új út 17.

**Ellátandó feladatok:**

élelmiszerlánc-biztonsági és állategészségügyi feladatok

**A munkakörbe tartozó főbb tevékenységi feladatok:**

A Tatabányai, Tatai és Oroszlányi járások területén az élelmiszer-előállítás és - forgalmazás hatósági ellenőrzése.

Helyszíni hatósági ellenőrzés a területen működő növényi és állati eredetű élelmiszereket előállító, élelmiszereket forgalmazó, valamint vendéglátó ipari egységekben. Szabványszerű hatósági élelmiszer-mintavétel, a mintavételi jegyzőkönyv kiállítása, a minta kijelölt laboratóriumba juttatása. Az ellenőrzéseken tett megállapítások alapján, valamint a vizsgálati eredmények birtokában megteszi a szükséges intézkedéseket, közreműködik a kapcsolódó döntések előkészítésében. Élelmiszer előállító és forgalmazó létesítmények nyilvántartása. Adatszolgáltatási kötelezettségek teljesítése, jelentések készítése.

**Jogállás, illetmény és juttatások:**

# A jogállásra, az illetmény megállapítására és a juttatásokra a kormányzati igazgatásról szóló 2018. évi CXXV. törvény, valamint a Komárom-Esztergom Vármegyei Kormányhivatal Közszolgálati Szabályzatának rendelkezései az irányadók.

**Pályázati feltételek:**

* Magyar állampolgárság,
* Cselekvőképesség,
* Büntetlen előélet,
* a) felsőoktatásban agrár képzési területen szerzett, a feladathoz kapcsolódó szakirányú végzettség, vagy

b) orvos- és egészségtudományképzési területen szerzett, a feladathoz kapcsolódó szakirányú végzettség, vagy

c) természettudomány képzési területen szerzett, a feladathoz kapcsolódó szakirányú végzettség,

d) műszaki képzési területen szerzett, a feladathoz kapcsolódó szakirányú végzettség,

e) gazdaságtudományok képzési területen szerzett, a feladathoz kapcsolódó szakirányú végzettség, vagy

f) felsőoktatásban jogi képzési területen szerzett jogász szakképzettség.

* „B” kategóriás vezetői engedély
* Vagyonnyilatkozat-tételi kötelezettség
* A kormányzati igazgatásról szóló 2018. évi CXXV. törvény 82. § (2) és (4) bekezdés szerinti kizáró okok hiánya

**A pályázat elbírálásánál előnyt jelent:**

* hatósági ügyintézésben szerzett szakmai gyakorlat
* közigazgatási alapvizsga vagy szakvizsga megléte
* élelmiszermérnök végzettség
* felhasználói szintű számítógépes ismerete

**Elvárt kompetenciák:**

* jó szóbeli és írásbeli kommunikáció
* konfliktushelyzetek kezelésének képessége
* a saját munka önálló szervezésének képessége, önálló, felelősségteljes munkavégzésre való alkalmasság
* megbízhatóság, terhelhetőség.

**A pályázat részeként benyújtandó iratok, igazolások:**

* A 87/2019. (IV.23.) számú Korm. rendelet 1. számú melléklete szerinti részletes fényképes szakmai önéletrajz (Az önéletrajz 3.1. pontjában felsorolt időtartamokat éééé/hh/nn formátumban kérjük feltüntetni.)
* Iskolai végzettséget, szakképzettséget, nyelvvizsgát igazoló okiratok fénymásolata,
* 3 hónapnál nem régebbi erkölcsi bizonyítvány, vagy annak igényléséről szóló igazolás, amely tanúsítja, hogy a pályázó nem áll a foglalkoztatása gyakorlásától eltiltás hatálya alatt,
* Adatkezelési nyilatkozat a pályázati anyagban szereplő személyi adatok pályázati eljárással összefüggő kezeléséről
* Nyilatkozat arról, hogy a Kit. 95. §-aiban meghatározott összeférhetetlenség a pályázat benyújtásakor fennáll-e.

**A munkakör betölthetőségének időpontja:** 2025.09.29.

**A pályázat benyújtásának határideje: 2025. szeptember 1.**

A pályázati kiírással kapcsolatosan további információt dr. Csonka Zsófia járási főállatorvos nyújt a 34/795-**136-os** számon.

**A pályázatok benyújtásának módja:**

* Postai úton, a pályázatnak a Komárom-Esztergom Vármegyei Kormányhivatal Humánpolitikai Osztály címére történő megküldésével (2800 Tatabánya, Bárdos László utca 2. ) Kérjük a borítékon feltüntetni a pályázati adatbázisban szereplő KE/12/552-1/2025. azonosító számot, valamint a munkakör megnevezését: **élelmiszerlánc-biztonsági szakügyintéző**.
* Személyesen: Hajasné dr. Hertelendi Valéria járási hivatalvezetőnek (2800 Tatabánya, Bárdos L. u. 2.)
* Elektronikus úton KEVKH Humánpolitikai Osztály részére a humanpolitika@komarom.gov.hu e-mail címen keresztül

**A pályázati eljárás, a pályázat elbírálásának módja, rendje:**

Minden csatolandó dokumentumot egyszerre kérünk benyújtani, csak a hiánytalan dokumentációt tekintjük érvényesnek. A beküldött pályázatok alapján kiválasztásra kerülnek azok a személyek, akik a hivatali vezetőkkel személyes konzultáción vesznek részt. A pályázat kiírója fenntartja magának a jogot, hogy megfelelő pályázó hiányában a pályázati eljárást eredménytelennek nyilvánítsa, és 30 napon belül új pályázatot írjon ki.

**A pályázat elbírálásának határideje:** 2025. szeptember 17.

**A pályázati kiírás további közzétételének helye, ideje:**

* www.kormanyhivatalok.hu
* A kozszolgallas.ksz.gov.hu publikálási időpontja: 2025.08.01.

**A KÖZSZOLGÁLLÁS publikálási időpontja:** 2025. augusztus 1.

**A munkáltatóval kapcsolatos egyéb lényeges információ:**

A pályázat a kormányzati igazgatásról szóló 2018. évi CXXV. törvény hatálya alá esik, a foglalkoztatás kormányzati szolgálati jogviszony keretei között történik. A kiírt álláshelyre határozott idejű kormányzati szolgálati jogviszonyt létesítünk 6 hónap próbaidő kikötésével. Tájékoztatjuk a pályázókat, hogy eredménytelen pályázat esetén - amennyiben pályázati anyagukban külön mellékelt nyilatkozattal kifejezetten kérik - önéletrajzuk egy később megüresedő pozíció betöltése érdekében bekerül a Kormányhivatal kiválasztási adatbázisába. (Megjegyzés: az adatbázisba történő bekerülés esetén az újonnan megjelenő pályázati felhívásunkra újbóli pályázat leadása szükséges.) Az adatbázisból a pályázati dokumentáció a pályázó kérésére törlésre kerül. Az adatkezelés hozzájáruláson alapul, hozzájáruló nyilatkozatában foglaltakkal Ön kifejezetten, írásban hozzájárul az önéletrajzában foglalt valamennyi személyes adatának kezeléséhez. Az adatokat a Jogi, Humánpolitikai és Koordinációs Főosztály toborzási adatbázisát kezelő munkatársai dolgozhatják fel, valamint kizárólag ők és az esetlegesen megüresedő pozíció szerinti szervezeti egység vezetői ismerhetik meg. Tájékoztatjuk, hogy Ön tájékoztatást kérhet személyes adatai kezeléséről, valamint kérheti személyes adatainak helyesbítését, törlését, zárolását, illetve adatainak a megjelölt célra vagy annak egy részére történő kezelésének megszüntetését. Tájékoztatjuk, hogy a további együttműködést bármikor, indokolás nélkül megtagadhatja. Az adatkezeléssel kapcsolatban Önt megilletik az információs önrendelkezési jogról és az információszabadságról szóló 2011. évi CXII. tv-ben biztosított jogorvoslati lehetőségek (21.-22 §).